《众乐亭 其二》
宋代·胡宗愈

平芜十顷绿含烟，胜事兴衰已百年。岛榭漫随民意乐，溪山应喜主人贤。

点妆野趣滩边鹭，彷佛妖容水上莲。日日流风转谣俗，棹歌长在钓鱼船。

作者简介：（1029—1094）宋常州晋陵人，字完夫。胡宿侄。仁宗嘉祐四年进士。神宗时累官同知谏院，反对王安石用李定为御史，出通判真州。哲宗元祐初，累进给事中、御史中丞，进《君子无党论》，拜尚书右丞。刘安世等合攻之，出知陈州，徙成都府，蜀人安其政。召为礼部尚书，迁吏部。卒谥简修，一曰修简。